Kερδίστε στο διεθνή διαγωνισμό „Falling Walls“ παρουσιάζοντας την πρωτοπόρα ιδέα σας σε μόλις 3 λεπτά!

Στις **19 Σεπτεμβρίου 2025** οργανώνεται το "Falling Walls Lab Greece“ στην αίθουσα τελετών του Ελληνικού Ανοικτού Πανεπιστημίου στην Πάτρα.

Σκοπός της εκδήλωσης είναι

• νέοι επιστήμονες (προ- και μεταπτυχιακοί φοιτητές, υποψήφιοι διδάκτορες, μεταδιδάκτορες),

• νέοι επαγγελματίες,

• επιστήμονες ή

• επιχειρηματίες

να παρουσιάσουν σε μόλις τρία λεπτά μία πρωτοπόρα έρευνα, μία επιχειρηματική ιδέα ή μία κοινωνική πρωτοβουλία που να είναι σχετική με το πνεύμα και τις ανάγκες του σημερινού κόσμου. Επιτροπή αποτελούμενη από επιστήμονες και επιχειρηματίες θα κρίνει την καλύτερη ιδέα.

Ο νικητής/Η νικήτρια θα ταξιδέψει στο Βερολίνο, όπου θα συμμετάσχει στις **7 – 9 Νοεμβρίου 2025** στον τελικό με περίπου άλλους 100 διαγωνιζόμενους απ’ όλο τον κόσμο. Οι τρεις καλύτερες ιδέες θα κερδίσουν χρηματικά έπαθλα, ενώ όλοι θα λάβουν επίσημες βεβαιώσεις συμμετοχής και φυσικά θα έχουν την ευκαιρία δικτύωσης με νέους επιστήμονες αλλά και καταξιωμένους ερευνητές και διευθυντικά στελέχη διεθνών start ups έως μεγάλων πολυεθνικών εταιριών.

Την πρωτοβουλία της εκδήλωσης έχει αναλάβει η DAAD Ελλάδος σε συνεργασία με το Ελληνικό Ανοικτό Πανεπιστήμιο.

Οι ενδιαφερόμενοι μπορούν να υποβάλουν αίτηση μέχρι τις **31.05.25** στην ηλεκτρονική διεύθυνση: [**https://falling-walls.com/falling-walls-lab-greece**](https://falling-walls.com/falling-walls-lab-greece?fbclid=IwZXh0bgNhZW0CMTAAAR0kdXg1XepgBEH-xqfrxN4duVAl409zhUKA_93wGhkvUv5EsEcTHMIZqfg_aem_V6hL-64-TwmWdAvN5Q2-kQ)

Για περισσότερες πληροφορίες μπορείτε να απευθύνεστε στο: labSWMT@eap.gr